CELEX: 62021CN0594
Language: el
Date: 2021-09-27 00:00:00
Title: Υπόθεση C-594/21: Αίτηση προδικαστικής αποφάσεως την οποία υπέβαλε το Oberlandesgericht Frankfurt am Main (Γερμανία) στις 27 Σεπτεμβρίου 2021 — VB κατά Sixt Leasing SE

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/23
            
         
      Αίτηση προδικαστικής αποφάσεως την οποία υπέβαλε το Oberlandesgericht Frankfurt am Main (Γερμανία) στις 27 Σεπτεμβρίου 2021 — VB κατά Sixt Leasing SE
      (Υπόθεση C-594/21)
      (2021/C 490/23)
      Γλώσσα διαδικασίας: η γερμανική
      
         Αιτούν δικαστήριο
      
      Oberlandesgericht Frankfurt am Main
      
         Διάδικοι στην υπόθεση της κύριας δίκης
      
      
         Ενάγων: VB
      
         Εναγομένη: Sixt Leasing SE
      
         Προδικαστικά ερωτήματα
      
      
                  1)
               
               
                  Συνιστά η συναφθείσα με καταναλωτή σύμβαση χρηματοδοτικής μίσθωσης αυτοκινήτου διάρκειας 48 μηνών και με χρέωση ανά χιλιόμετρο παροχή «υπηρεσιών ενοικίασης αυτοκινήτων», ούτως ώστε να εμπίπτει στις εξαιρέσεις από το δικαίωμα υπαναχώρησης στις εξ αποστάσεως συμβάσεις βάσει του άρθρου 16, στοιχείο ιβ', της οδηγίας 2011/83/ΕΕ (1);
                  Στην περίπτωση που η απάντηση στο πρώτο προδικαστικό ερώτημα είναι αρνητική:
               
            
                  2)
               
               
                  Συνιστά η συναφθείσα με καταναλωτή σύμβαση χρηματοδοτικής μίσθωσης αυτοκινήτου με χρέωση ανά χιλιόμετρο χρηματοοικονομική υπηρεσία κατά την έννοια του άρθρου 2, στοιχείο β', της οδηγίας 2002/65/ΕΚ (2), το οποίο ενσωματώθηκε στη διάταξη του άρθρου 2, σημείο 12, της οδηγίας 2011/83/ΕΕ;
               
            
         (1)  Οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου (ΕΕ 2011, L 304, σ. 64).
      
         (2)  Οδηγία 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ αποστάσεως εμπορία χρηματοοικονομικών υπηρεσιών προς τους καταναλωτές και την τροποποίηση των οδηγιών 90/619/ΕΟΚ του Συμβουλίου, 97/7/ΕΚ και 98/27/ΕΚ (ΕΕ 2002, L 271, σ. 16).